CELEX: 22012D0066
Language: hu
Date: 2012-03-30 00:00:00
Title: Az EGT Vegyes Bizottság 66/2012 határozata ( 2012. március 30. ) az Európai Gazdasági Térségről szóló megállapodás XV. mellékletének (Állami támogatás) módosításáról

2.8.2012   
            
            
               HU
            
            
               Az Európai Unió Hivatalos Lapja
            
            
               L 207/46
            
         AZ EGT VEGYES BIZOTTSÁG 66/2012 HATÁROZATA
   (2012. március 30.)
   az Európai Gazdasági Térségről szóló megállapodás XV. mellékletének (Állami támogatás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XV. mellékletét a 2008. november 7-i 120/2008 EGT vegyes bizottsági határozat (1) módosította.
            
         
               (2)
            
            
               Az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló, 2011. december 20-i 2012/21/EU bizottsági határozatot (2) bele kell foglalni a megállapodásba.
            
         
               (3)
            
            
               A 2012/21/EU határozat hatályon kívül helyezi a megállapodásba foglalt 2005/842/EK bizottsági határozatot (3), amelyet ezért el kell hagyni a megállapodásból,
            
         ELFOGADTA EZT A HATÁROZATOT:
   1. cikk
   A megállapodás XV. mellékletének 1h. pontja (2005/842/EK bizottsági határozat) helyébe a következő szöveg lép:
   „32012 D 0021: a Bizottság 2011. december 20-i 2012/21/EU határozata az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról (HL L 7., 2012.1.11., 3. o.).
   A határozat rendelkezései e megállapodás alkalmazásában a következő kiigazítással értendők:
   
               a)
            
            
               a »Bizottság« kifejezésen az »EGT-megállapodás 62. cikkének meghatározása szerinti hatáskörrel rendelkező Felügyeleti Hatóság« kifejezés értendő;
            
         
               b)
            
            
               a »belső piaccal összeegyeztethető« kifejezésen az »EGT-megállapodásban foglaltak érvényesülésével összeegyeztethető« kifejezés értendő;
            
         
               c)
            
            
               a »tagállam« kifejezésen az »EU-tagállam vagy EFTA-tagállam« kifejezés értendő. A »tagállamok« kifejezésen az »EU-tagállamok vagy EFTA-tagállamok« kifejezés értendő;
            
         
               d)
            
            
               az 1. cikkben és a 2. cikk (3) bekezdésében »a Szerződés 108. cikkének (3) bekezdése« kifejezésen »a felügyeleti és bírósági megállapodás 3. jegyzőkönyve 1. cikkének (3) bekezdése« kifejezés értendő;
            
         
               e)
            
            
               a 2. cikkben »a Szerződés 106. cikkének (2) bekezdése« kifejezésen »az EGT-megállapodás 59. cikkének (2) bekezdése« kifejezés értendő;
            
         
               f)
            
            
               a 3. cikkben »a Szerződés 108. cikkének (3) bekezdése« kifejezésen »a felügyeleti és bírósági megállapodás 3. jegyzőkönyve 1. cikkének (3) bekezdése« kifejezés értendő;
            
         
               g)
            
            
               az 5. cikkben »a Szerződés 107. cikke« kifejezésen »az EGT-megállapodás 61. cikke« kifejezés értendő.”
            
         2. cikk
   A 2012/21/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. március 31-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. március 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 339., 2008.12.18., 111. o.
   
      (2)  HL L 7., 2012.1.11., 3. o.
   
      (3)  HL L 312., 2005.11.29., 67. o.
   
      (4)  Alkotmányos követelmények fennállását nem jelezték.